Euroopan parlamentti on äänestänyt lakialoitteesta, jonka tavoitteena on kieltää digitaalisiin palveluihin lisättyjen maarajoitusten käyttö. Äänestyksen pohjalta parlamentti alkaa nyt neuvotella EU-jäsenmaiden kanssa säädösten viemisestä kansalliseen lainsäädäntöön. on äänestänyt lakialoitteesta, jonka tavoitteena on kieltää digitaalisiin palveluihin lisättyjen maarajoitusten käyttö. Äänestyksen pohjalta parlamentti alkaa nyt neuvotella EU-jäsenmaiden kanssa säädösten viemisestä kansalliseen lainsäädäntöön.

Periaatteessa maarajoitusten kielto tarkoittaa sitä, että Netflix tai Spotify eivät voisi estää esimerkiksi suomalaista ostamasta tilausta Kroatiasta, jossa se saattaisi olla edullisempi kuin asiakkaan kotimaassa. Suurimmat vaikutukset päätöksellä lienee kuitenkin verkkokauppaan, jossa kaupat eivät voi enää estää ulkomailla asuvia henkilöitä asioimasta haluamallaan maasivulla. Verkkokauppajätti Amazon toimii jo tällä periaatteella, sillä suomalaiset voivat esimerkiksi ostaa tavaraa Saksan Amazonista.



Parlamentin ehdotus ei kuitenkaan tarkoita sitä, että verkkokauppojen toimituskustannukset lähtisivät nousuun. Palveluiden ei nimittäin tarvitse toimittaa asiakkaan tilaamia tavaroita tilaajamaahan, vaan asiakkaan pitää itse järjestää toimitus jos jälleenmyyjä ei sitä suostu järjestämään.







Lakihankkeen tavoitteena on yhtenäistää digitaalisia sisämarkkinoita ja tehdä näin EU:sta yhä houkuttelevampi markkina palveluntuottajien näkökulmasta.